Double Dragon

Double Dragon (euskaraz Herensuge Bikoitz, japonieraz 双截龍, Daburu Doragon), 1987ko Technōs Japan japoniar bideo-joko konpainiaren arkade joko bat da, Beat 'em up (Jipoitu hitzak) generokoa. Ipar Amerika eta Europan Taito japoniar konpainiak banatu zuen.

Argitaratu bezain azkar sekulako arrakasta izan zuen, 1980ko hamarkadaren amaieraldeko arkade makina aretoetako bideo-joko gogokoenetakoa bilakatuz, etxebizitzetako ordenagailu eta bideo-joko kontsoletara ere jauzi egin zuen. Ondorioz, hainbat jarraipen izan zituen: Double Dragon II: The Revenge (1988), Double Dragon 3: The Rosetta Stone (1990), Super Double Dragon (1992), Battletoads & Double Dragon: The Ultimate Team (1993), Double Dragon V: The Shadow Falls (1994), Double Dragon (Neo-Geo) (1995), Double Dragon Advance (2003), Double Dragon Neon (2012) eta Double Dragon IV (2017).

Batzuk Renegade (1986) arkade bideo-jokoaren ondorengo espiritualtzat jotzen dute.

Kanpo estekak 
 Double Dragon arkade jokoa osorik ikusgai, Youtube.com

Arkade bideo-jokoak
Taito bideo-jokoak
Japonian garatutako bideo-jokoak
Nintendo Switcherako jokoak
PlayStation 4rako jokoak